CELEX: 62011TN0029
Language: mt
Date: 2011-01-14 00:00:00
Title: Kawża T-29/11: Rikors ippreżentat fl- 14 ta’ Jannar 2011 — Technische Universität Dresden vs Il-Kummissjoni

12.3.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 80/23
            
         Rikors ippreżentat fl-14 ta’ Jannar 2011 — Technische Universität Dresden vs Il-Kummissjoni
   (Kawża T-29/11)
   2011/C 80/46
   Lingwa tal-kawża: il-Ġermaniż
   
      Partijiet
   
   
      Rikorrenti: Technische Universität Dresden (Dresden, il-Ġermanja) (rappreżentant: G. Brüggen, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-deċiżjoni tal-Kummissjoni tal-4 ta’ Novembru 2010, bin-nota ta’ debitu Nru 3241011712, dwar il-ħlas lura ta’ somma fl-ammont ta’ EUR 55 377,62;
            
         
               —
            
            
               tikkundanna lill-Kummissjoni għall-ispejjeż tal-proċeduri.
            
         
      Motivi u argumenti prinċipali
   
   Insostenn tar-rikors, ir-rikorrenti tinvoka:
   
               (1)
            
            
               Ksur tad-dritt Komunitarju minħabba evalwazzjoni żbaljata tal-fatti jew minħabba nuqqas li ssir evalwazzjoni tal-fatti
               Ir-rikorrenti ssostni li saret evalwazzjoni żbaljata tal-fatti, jew li ma saret ebda evalwazzjoni tal-fatti, fir-rigward tal-eliġibbiltà ta’ ċertu nfiq marbut mal-persunal, bħalma huwa l-infiq marbut mal-għajxien u mal-ivvjaġġar. Barra minn hekk, hija ssostni li saret evalwazzjoni żbaljata tal-fatti, jew li ma saret ebda evalwazzjoni tal-fatti, inkonnessjoni ma’ diversi servizzi.
            
         
               (2)
            
            
               Ksur tad-dritt Komunitarju minħabba żball serju fil-motivazzjoni.
               Ir-rikorrenti ssostni f’dan ir-rigward li n-nota ta’ debitu hija nieqsa minn motivazzjoni, li l-motivazzjoni għall-aċċettazzjoni jew għar-rifjut tal-infiq marbut mal-għajxien u mal-ivvjaġġar hija żbaljata u li ż-żieda fl-ammont li ma huwiex eliġibbli taħt it-titolu “servizz varji” hija nieqsa minn motivazzjoni.